Avis juridique important

|

31999L0018

Οδηγία 1999/18/ΕΚ της Επιτροπής, της 18ης Μαρτίου 1999, για την προσαρμογή στην τεχνική πρόοδο της οδηγίας 76/762/ΕΟΚ του Συμβουλίου που αφορά τους εμπρόσθιους φανούς ομίχλης των μηχανοκίνητων οχημάτων και τους λαμπτήρες τους - (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 097 της 12/04/1999 σ. 0082 - 0097

ΟΔΗΓΙΑ 1999/18/ΕΚ ΤΗΣ ΕΠΙΤΡΟΠΗΣτης 18ης Μαρτίου 1999για την προσαρμογή στην τεχνική πρόοδο της οδηγίας 76/762/ΕΟΚ του Συμβουλίου που αφορά τους εμπρόσθιους φανούς ομίχλης των μηχανοκίνητων οχημάτων και τους λαμπτήρες τους(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν την έγκριση τύπου μηχανοκίνητων οχημάτων και των ρυμουλκουμένων τους(1), όπως τροποποιήθηκε τελευταία από την οδηγία 98/91/ΕΚ του Ευρωπαϊκού Κοινοβουλίου και του Συμβουλίου(2), και ιδίως το άρθρο 13 παράγραφος 2,την οδηγία 76/762/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών που αφορούν τους εμπρόσθιους φανούς ομίχλης των μηχανοκίνητων οχημάτων και τους λαμπτήρες τους(3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 10,Εκτιμώντας:(1) ότι η οδηγία 76/762/ΕΟΚ συγκαταλέγεται στις επιμέρους οδηγίες για τη διαδικασία έγκρισης ΕΚ τύπου που έχει θεσπιστεί με την οδηγία 70/156/ΕΟΚ· ότι, κατά συνέπεια, ισχύουν για την οδηγία 76/762/ΕΟΚ οι προβλεπόμενες από την οδηγία 70/156/ΕΟΚ διατάξεις σχετικά με τα συστήματα, τα κατασκευαστικά στοιχεία και τις ιδιαίτερες τεχνικές ενότητες οχημάτων·(2) ότι, συγκεκριμένα, βάσει του άρθρου 3 παράγραφος 4 και του άρθρου 4 παράγραφος 3 της οδηγίας 70/156/ΕΟΚ απαιτείται σε κάθε επιμέρους οδηγία να επισυνάπτεται έγγραφο πληροφοριών καθώς και πιστοποιητικό έγκρισης τύπου με βάση το παράρτημα VI της εν λόγω οδηγίας ώστε να καθίσταται δυνατή η μηχανογράφηση της έγκρισης τύπου· ότι θα πρέπει να τροποποιηθεί αναλόγως το πιστοποιητικό έγκρισης τύπου που προβλέπεται στην οδηγία 76/762/ΕΟΚ·(3) ότι θα πρέπει να απλουστευθούν οι διαδικασίες ώστε να διατηρηθεί η ισοδυναμία που προβλέπεται στο άρθρο 9 παράγραφος 2 της οδηγίας 70/156/ΕΟΚ μεταξύ ορισμένων επιμέρους οδηγιών και των αντίστοιχων κανονισμών της οικονομικής επιτροπής των Ηνωμένων Εθνών για την Ευρώπη (ΟΕΕ/ΟΗΕ) σε περίπτωση τροποποίησης των εν λόγω κανονισμών· ότι, ως πρώτο βήμα, πρέπει να αντικατασταθούν με αντιστοίχηση οι τεχνικές απαιτήσεις της οδηγίας 76/762/ΕΟΚ από εκείνες του κανονισμού ΟΕΕ/ΟΗΕ αριθ. 19·(4) ότι είναι αναγκαίο να εξασφαλίζεται ότι πληρούνται οι απαιτήσεις της οδηγίας 76/756/ΕΟΚ του Συμβουλίου(4), όπως τροποποιήθηκε τελευταία από την οδηγία 97/28/ΕΚ της Επιτροπής(5), καθώς και της οδηγίας 76/761/ΕΟΚ του Συμβουλίου(6), όπως τροποποιήθηκε από την οδηγία 1999/17/ΕΚ της Επιτροπής(7)·(5) ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Επιτροπής για την προσαρμογή στη τεχνική πρόοδο, που συστάθηκε σύμφωνα με την οδηγία 70/156/ΕΟΚ,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 76/762/ΕΟΚ τροποποιείται ως εξής:1. Ο τίτλος αντικαθίσταται από το ακόλουθο κείμενο:"για την προσέγγιση των νομοθεσιών των κρατών μελών σχετικά με τους εμπρόσθιους φανούς ομίχλης των μηχανοκίνητων οχημάτων."2. Στο άρθρο 1, η παράγραφος 1 αντικαθίσταται από το ακόλουθο κείμενο:"1. Κάθε κράτος μέλος χορηγεί έγκριση ΕΚ τύπου κατασκευαστικού στοιχείου για οποιοδήποτε τύπο εμπρόσθιων φανών ομίχλης που πληροί τις απαιτήσεις κατασκευής και δοκιμών οι οποίες προβλέπονται στα σχετικά παραρτήματα."3. Στο άρθρο 2, το πρώτο εδάφιο αντικαθίσταται από το ακόλουθο κείμενο:"Τα κράτη μέλη χορηγούν στον κατασκευαστή σήμα έγκρισης ΕΚ τύπου σύμφωνο προς το υπόδειγμα που καθορίζεται στο παράρτημα I προσάρτημα 3, για κάθε τύπο εμπρόσθιων φανών ομίχλης που εγκρίνουν δυνάμει του άρθρου 1."4. Το άρθρο 4 αντικαθίσταται από το ακόλουθο κείμενο:"Άρθρο 4Οι αρμόδιες αρχές κάθε κράτους μέλους κοινοποιούν στις αρχές των άλλων κρατών μελών, σύμφωνα με την διαδικασία που προβλέπεται στο άρθρο 4 παράγραφος 6 της οδηγίας 70/156/ΕΟΚ, κάθε έγκριση που έχουν χορηγήσει, απορρίψει ή ανακαλέσει δυνάμει της παρούσας οδηγίας."5. Το άρθρο 9 αντικαθίσταται από το ακόλουθο κείμενο:"Άρθρο 9Ως όχημα, κατά την έννοια της παρούσας οδηγίας νοείται κάθε όχημα με κινητήρα που προορίζεται να κυκλοφορεί επί οδού με ή χωρίς αμάξωμα, έχον τουλάχιστον τέσσερις τροχούς και μεγίστη ταχύτητα εκ κατασκευής μεγαλύτερη των 25 km/h καθώς και τα ρυμουλκούμενά του, εξαιρουμένων των οχημάτων που μετακινούνται επί σιδηροτροχιών, των γεωργικών και δασικών ελκυστήρων και των πάσης φύσεως κινητών μηχανών."6. Τα παραρτήματα αντικαθίστανται από το παράρτημα της παρούσας οδηγίας.Άρθρο 21. Από την 1η Οκτωβρίου 1999 ή, έαν η δημοσίευση των αναφερόμενων στο άρθρο 3 κειμένων καθυστερήσει πέραν της 1ης Ιουλίου 1999, έξι μήνες μετά την ημερομηνία δημοσίευσης των εν λόγω κειμένων, κανένα κράτος δεν δύναται προβάλλοντας λόγους σχετικούς με τους εμπρόσθιους φανούς ομίχλης:- να αρνείται για τύπο οχήματος ή τύπο εμπρόσθιων φανών ομίχλης τη χορήγηση έγκρισης ΕΚ τύπου ή τη χορήγηση εθνικής έγκρισης τύπου ή- να απαγορεύει την ταξινόμηση, πώληση ή θέση οχημάτων σε κυκλοφορία ή την πώληση ή θέση σε χρήση εμπρόσθιων φανών ομίχλης,εφόσον οι εμπρόσθιοι φανοί ομίχλης πληρούν τις απαιτήσεις της οδηγίας 77/538/ΕΟΚ, όπως τροποποιείται από την παρούσα οδηγία, και, προκειμένου περί οχημάτων, έχουν τοποθετηθεί σύμφωνα με τις απαιτήσεις που ορίζονται στην οδηγία 76/756/ΕΟΚ.2. Από την 1η Απριλίου 2000, τα κράτη μέλη:- δεν χορηγούν πλέον έγκριση ΕΚ και- δύνανται να αρνούνται τη χορήγηση εθνικής έγκρισηςγια οποιοδήποτε τύπο οχήματος, προβάλλοντας λόγους σχετικούς με τους εμπρόσθιους φανούς ομίχλης, και για οποιοδήποτε τύπο εμπρόσθιων φανών ομίχλης, εάν δεν πληρούνται οι απαιτήσεις της οδηγίας 76/762/ΕΟΚ, όπως τροποποιείται από την παρούσα οδηγία.3. Από την 1η Απριλίου 2001, για τους σκοπούς του άρθρου 7 παράγραφος 2 της οδηγίας 70/156/ΕΟΚ ισχύουν οι απαιτήσεις της οδηγίας 76/761/ΕΟΚ σχετικά με τους εμπρόσθιους φανούς ομίχλης ως κατασκευαστικά στοιχεία, όπως τροποποιούνται από την παρούσα οδηγία.4. Υπό την επιφύλαξη των ανωτέρω παραγράφων 2 και 3, προκειμένου περί ανταλλακτικών, τα κράτη μέλη εξακολουθούν να χορηγούν έγκριση ΕΚ τύπου για εμπρόσθιους φανούς ομίχλης και να επιτρέπουν την πώλησή τους και θέση τους σε χρήση σύμφωνα με τις προϊσχύουσες διατάξεις της οδηγίας 76/762/ΕΟΚ, υπό τον όρο ότι αυτοί οι εμπρόσθιοι φανοί ομίχλης:- προορίζονται να τοποθετηθούν σε οχήματα που ήδη χρησιμοποιούνται και- πληρούν τις απαιτήσεις εκείνες της εν λόγω οδηγίας, οι οποίες ίσχυαν για τα οχήματα αυτά κατά την πρώτη ταξινόμησή τους.Άρθρο 3Οι παράγραφοι και παραρτήματα του κανονισμού αριθ. 19 της ΟΕΕ/ΟΗΕ, που αναφέρονται στο σημείο 1 του παραρτήματος II δημοσιεύονται στην Επίσημη Εφημερίδα των Ευρωπαϊκών Κοινοτήτων πριν από την 1η Απριλίου 1999.Άρθρο 41. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση προς την παρούσα οδηγία το αργότερο την 1η Οκτωβρίου 1999· σε περίπτωση όμως που καθυστερήσει πέραν της 1ης Απριλίου 1999 η δημοσίευση των αναφερόμενων στο άρθρο 3 κειμένων, τα κράτη μέλη συμμορφούνται προς τις εν λόγω υποχρεώσεις έξι μήνες μετά την πραγματική ημερομηνία δημοσίευσης των εν λόγω κειμένων και ενημερώνουν αμέσως την Επιτροπή σχετικά.Τα κράτη μέλη εφαρμόζουν τις διατάξεις αυτές από την 1η Οκτωβρίου 1999 ή, σε περίπτωση που καθυστερήσει πέραν της 1η Απριλίου 1999 η δημοσίευση των αναφερόμενων στο άρθρο 3 κειμένων, έξι μήνες μετά την πραγματική ημερομηνία δημοσίευσης των εν λόγω κειμένων.Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.2. Τα κράτη μέλη ανακοινώνουν στην Επιτροπή τις κύριες διατάξεις της εθνικής νομοθεσίας που θεσπίζουν στο πεδίο που καλύπτεται από την παρούσα οδηγία.Άρθρο 5Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 6Η παρούσα οδηγία απευθύνεται στα κράτη μέλη.Βρυξέλλες, 18 Μαρτίου 1999.Για την ΕπιτροπήMartin BANGEMANNΜέλος της Επιτροπής(1) ΕΕ L 42 της 23.2.1970, σ. 1.(2) ΕΕ L 11 της 16.1.1999, σ. 25.(3) ΕΕ L 262 της 27.9.1976, σ. 122.(4) ΕΕ L 262 της 27.9.1976, σ. 1.(5) ΕΕ L 171 της 30.6.1997, σ. 1.(6) ΕΕ L 262 της 27.9.1976, σ. 96.(7) Βλέπε σελίδα 45 της παρούσας Επίσημης Εφημερίδας.ΠΑΡΑΡΤΗΜΑ"ΠΙΝΑΚΑΣ ΠΑΡΑΡΤΗΜΑΤΩΝ>ΘΕΣΗ ΠΙΝΑΚΑ>ΠΑΡΑΡΤΗΜΑ IΔΙΟΙΚΗΤΙΚΕΣ ΔΙΑΤΑΞΕΙΣ ΓΙΑ ΤΗΝ ΕΓΚΡΙΣΗ ΤΥΠΟΥ1. ΑΙΤΗΣΗ ΓΙΑ ΕΓΚΡΙΣΗ ΕΚ ΤΥΠΟΥ ΚΑΤΑΣΚΕΥΑΣΤΙΚΟΥ ΣΤΟΙΧΕΙΟΥ1.1. Η αίτηση για έγκριση ΕΚ τύπου κατασκευαστικού στοιχείου σύμφωνα με το άρθρο 3 παράγραφος 4 της οδηγίας 70/156/ΕΟΚ για τύπο εμπρόσθιων φανών ομίχλης υποβάλλεται από τον κατασκευαστή.1.2. Υπόδειγμα του εγγράφου πληροφοριών δίδεται στο προσάρτημα 1.1.3. Στην τεχνική υπηρεσία που είναι αρμόδια για τη διενέργεια των δοκιμών έγκρισης τύπου πρέπει να διατίθενται τα εξής:1.3.1. δύο δείγματα, εφοδιασμένα με τον λαμπτήρα ή τους λαμπτήρες που συνιστώνται·1.3.2. για τη δοκιμή του πλαστικού υλικού από το οποίο είναι κατασκευασμένοι οι φακοί:1.3.2.1. δεκατρείς φακοί·1.3.2.1.1. έξι από αυτούς τους φακούς επιτρέπεται να αντικαθιστώνται από έξι δείγματα υλικού ελαχίστων διαστάσεων 60 mm × 60 mm, με επίπεδη ή κυρτή εξωτερική επιφάνεια και μια πρακτικώς επίπεδη περιοχή (ακτίνα κυρτότητας τουλάχιστον 300 mm) στο κέντρο, διαστάσεων τουλάχιστον 15 mm × 15 mm·1.3.2.1.2. κάθε τέτοιος φακός ή δείγμα υλικού πρέπει να παράγεται με τη μέθοδο που χρησιμοποιείται κατά τη μαζική παραγωγή·1.3.2.2. ανακλαστήρας στον οποίο τοποθετούνται οι φακοί σύμφωνα με τις οδηγίες του κατασκευαστή.1.3.3. Οι ιδιότητες των υλικών κατασκευής των φακών και των, τυχόν, επενδύσεων πρέπει να συνοδεύονται από έκθεση δοκιμών αυτών των υλικών και επενδύσεων, εάν έχουν ήδη υποβληθεί σε δοκιμή.2. ΣΗΜΑΝΣΕΙΣ2.1. Οι διατάξεις που διατίθενται για τη χορήγηση έγκρισης ΕΚ τύπου ως κατασκευαστικού στοιχείου πρέπει να φέρουν:2.1.1. την εμπορική ονομασία ή εμπορικό σήμα του κατασκευαστή·2.1.2. στην περίπτωση φανών με αντικαταστάσιμες πηγές φωτός: τον (τους) τύπο(-ους) των προδιαγραφόμενων λαμπτήρων πυρακτώσεως·2.1.3. στην περίπτωση φανών με μη αντικαταστάσιμες πηγές φωτός: την ονομαστική τάση και ισχύ.2.2. Οι σημάνσεις αυτές πρέπει να είναι ευανάγνωστες και ανεξίτηλες και να τοποθετούνται επί της φωτίζουσας περιοχής, ή επί μιας των φωτιζουσών περιοχών, της διάταξης. Πρέπει να είναι ορατές εκτός του οχήματος όταν η διάταξη έχει ήδη τοποθετηθεί στο όχημα.2.3. Κάθε διάταξη πρέπει να διαθέτει επαρκή χώρο για το σήμα έγκρισης τύπου κατασκευαστικού στοιχείου. Ο χώρος αυτός πρέπει να εμφαίνεται στα σχέδια που προβλέπονται στο προσάρτημα 1.3. ΧΟΡΗΓΗΣΗ ΕΓΚΡΙΣΗΣ ΕΚ ΤΥΠΟΥ ΚΑΤΑΣΚΕΥΑΣΤΙΚΟΥ ΣΤΟΙΧΕΙΟΥ3.1. Εάν πληρούνται οι σχετικές απαιτήσεις χορηγείται η έγκριση ΕΚ τύπου σύμφωνα με το άρθρο 4 παράγραφος 3 και, κατά περίπτωση, άρθρο 4 παράγραφος 4 της οδηγίας 70/156/ΕΟΚΣημείωση:Τίποτε στην παρούσα οδηγία δεν εμποδίζει τα κράτη μέλη να απαγορεύσουν το συνδυασμό προβολέα στον οποίο είναι ενσωματωμένος φακός από πλαστικό υλικό, εγκεκριμένος σύμφωνα με την παρούσα οδηγία, με μηχανική διάταξη καθαρισμού του προβολέα (με καθαριστήρες).3.2. Στο προσάρτημα 2 δίδεται υπόδειγμα για το πιστοποιητικό έγκρισης ΕΚ τύπου.3.3. Για κάθε τύπο εμπρόσθιων φανών ομίχλης που εγκρίθηκε χορηγείται αριθμός έγκρισης σύμφωνα με το παράρτημα VII της οδηγίας 70/156/ΕΟΚ. Το ίδιο κράτος μέλος δεν επιτρέπεται να χορηγεί τον ίδιο αριθμό για διαφορετικό τύπο εμπρόσθιων φανών ομίχλης.3.4. Όταν ζητείται η έγκριση τύπου ΕΚ κατασκευαστικού στοιχείου για τύπο διάταξης φωτισμού και φωτεινής σηματοδότησης που αποτελείται από εμπρόσθιο φανό ομίχλης και άλλους φανούς, επιτρέπεται να χορηγείται ενιαίος αριθμός έγκρισης τύπου ΕΚ κατασκευαστικού στοιχείου υπό τον όρο ότι ο εμπρόσθιος φανός ομίχλης πληρεί τις απαιτήσεις της παρούσας οδηγίας και ότι καθένας από τους λοιπούς φανούς που αποτελεί μέρος της διάταξης φωτισμού και φωτεινής σηματοδότησης για την οποία ζητήθηκε η έγκριση ΕΚ τύπου κατασκευαστικού στοιχείου πληρεί την αντίστοιχη επιμέρους οδηγία.4. ΣΗΜΑ ΕΓΚΡΙΣΗΣ ΕΚ ΤΥΠΟΥ ΚΑΤΑΣΚΕΥΑΣΤΙΚΟΥ ΣΤΟΙΧΕΙΟΥ4.1. Πέραν των σημάνσεων που προβλέπονται στο σημείο 2.1., κάθε εμπρόσθιος φανός ομίχλης που συμμορφώνεται προς τον τύπο ο οποίος έχει εγκριθεί σύμφωνα με την παρούσα οδηγία πρέπει να φέρει σήμα έγκρισης ΕΚ τύπου κατασκευαστικού στοιχείου.4.2. Το σήμα αυτό αποτελείται από:4.2.1. παραλληλόγραμμο που περιβάλει το γράμμα "e" ακολουθούμενο από το διακριτικό αριθμό ή γράμμα του κράτους μέλους που χορήγησε την έγκριση τύπου:1 για τη Γερμανία2 για τη Γαλλία3 για την Ιταλία4 για τις Κάτω Χώρες5 για τη Σουηδία6 για το Βέλγιο9 για την Ισπανία11 για το Ηνωμένο Βασίλειο12 για την Αυστρία13 για το Λουξεμβούργο17 για τη Φινλανδία18 για τη Δανία21 για την Πορτογαλία32 για την ΕλλάδαIRL για την Ιρλανδία4.2.2. πλησίον του παραλληλογράμμου, το "βασικό αριθμό έγκρισης" που προβλέπεται ως τομέας 4 του αριθμού έγκρισης τύπου σύμφωνα με το παράρτημα VII της οδηγίας 70/156/ΕΟΚ, του οποίου προτάσσονται τα δύο ψηφία που αντιστοιχούν στον αύξοντα αριθμό της πλέον πρόσφατης τεχνικής τροποποίησης της οδηγίας 76/762/ΕΟΚ την ημερομηνία που χορηγήθηκε η έγκριση τύπου ΕΟΚ. Ο αύξων αριθμός για την παρούσα οδηγία είναι 02·4.2.3. συμπληρωματικό σύμβολο ως εξής:4.2.3.1. το γράμμα "Β"·4.2.3.2. στους εμπρόσθιους φανούς ομίχλης με ενσωματωμένο φακό από πλαστικό υλικό, την ομάδα γραμμάτων "PL" πλησίον του συμβόλου που προδιαγράφεται στο ανωτέρω σημείο 4.2.3.1·4.2.3.3. σε κάθε περίπτωση, ο τρόπος λειτουργίας που χρησιμοποιήθηκε κατά τη διαδικασία δοκιμής σύμφωνα με το σημείο 1.1.1.1 του παραρτήματος 4(1) και οι επιτρεπόμενες τάσεις σύμφωνα με το σημείο 1.1.1.2 του παραρτήματος 4(2) πρέπει να αναφέρονται στο πιστοποιητικό έγκρισης τύπου που προβλέπεται στο σημείο 3.2.Αναλόγως της περίπτωσης, η διάταξη πρέπει να φέρει την εξής σήμανση:επί ενοτήτων οι οποίες πληρούν τις απαιτήσεις της παρούσας οδηγίας και έχουν σχεδιασθεί έτσι ώστε το (τα) νήμα(-τα) πυρακτώσεως που επιτελεί(-ούν) μια λειτουργία να μην ανάβει(-ουν) ταυτοχρόνως με νήμα(-τα) πυρακτώσεως για άλλη λειτουργία με την οποία είναι δυνατή η αμοιβαία ενσωμάτωση, τοποθετείται λοξή παύλα (/) μετά το σύμβολο του σήματος έγκρισης της λειτουργίας αυτής·ωστόσω, εάν μόνον ο εμπρόσθιος φανός ομίχλης και ο φανός διασταύρωσης δεν ανάβουν ταυτοχρόνως, η λοξή παύλα τοποθετείται μετά το σύμβολο του φανού ομίχλης, το οποίο τοποθετείται χωριστά ή στο τέλος του συνδυασμού των συμβόλων·επί ενοτήτων που πληρούν τις απαιτήσεις του παραρτήματος 4(3) μόνον εφόσον τροφοδοτούνται με τάση 6V ή 12V, πλησίον της υποδοχής του λαμπτήρα πυρακτώσεως τοποθετείται σύμβολο το οποίο αποτελείται από τον αριθμό 24 διαγραμμένο με διαγώνιο σταυρό (X). Η αμοιβαία ενσωμάτωση φανού διασταύρωσης και εμπρόσθιου φανού ομίχλης είναι δυνατή εφόσον πληροί την οδηγία 76/756/ΕΟΚ.4.3. Το σήμα έγκρισης ΕΚ τύπου κατασκευαστικού στοιχείου τοποθετείται επί του φακού του φανού ή επί ενός των φακών κατά τρόπο που να είναι ανεξίτηλο και ευανάγνωστο ακόμα και όταν οι φανοί έχουν τοποθετηθεί στο όχημα.4.4. Διάταξη τοποθέτησης του σήματος έγκρισης.4.4.1. Ανεξάρτητοι φανοί:παραδείγματα σήματος έγκρισης ΕΚ τύπου κατασκευαστικού στοιχείου δίδονται στο προσάρτημα 3 σχήμα 1.4.4.2. Ομαδοποιημένοι, συνδυασμένοι ή αμοιβαία ενσωματωμένοι φανοί:4.4.2.1. όταν χορηγείται ενιαίος αριθμός έγκρισης ΕΚ τύπου κατασκευαστικού στοιχείου, σύμφωνα με το ανωτέρω σημείο 3.4., για τύπο διάταξης φωτισμού και φωτεινής σηματοδότησης που αποτελείται από φανό δείκτη κατεύθυνσης και άλλους φανούς επιτρέπεται να τοποθετείται ενιαίο σήμα έγκρισης ΕΚ τύπου κατασκευαστικού στοιχείου αποτελούμενο από:4.4.2.1.1. παραλληλόγραμμο που περιβάλλει το γράμμα "e" ακολουθούμενο από τον διακριτικό αριθμό ή γράμματα του κράτους μέλους που χορήγησε την έγκριση τύπου (βλέπε σημείο 4.2.1.)·4.4.2.1.2. τον βασικό αριθμό έγκρισης (βλέπε σημείο 4.2.2., πρώτη ημιπερίοδο)·4.4.2.1.3. κατά περίπτωση, το απαιτούμενο βέλος, εάν πρόκεμιται για συγκρότητα φανών ως σύνολο.4.4.2.2. Το σήμα αυτό επιτρέπεται να τοποθετείται οπουδήποτε σε φανούς ομαδοποιημένους, συνδυασμένους ή αμοιβαία ενσωματωμένους, υπό τον όρο ότι:4.4.2.2.1. είναι ορατό μετά την τοποθέτηση των φανών·4.4.2.2.2. δεν είναι δυνατόν να αφαιρεθεί κανένα στοιχείο των ομαδοποιημένων, συνδυασμένων ή αμοιβαία ενσωματωμένων φανών το οποίο εκπέμπει φως χωρίς να αφαιρεθεί ταυτοχρόνως το σήμα έγκρισης.4.4.2.3. Το σύμβολο αναγνώρισης κάθε φανού που αντιστοιχεί σε κάθε οδηγία σύμφωνα με την οποία χορηγήθηκε η έγκριση ΕΚ τύπου κατασκευαστικού στοιχείου, καθώς και ο αύξων αριθμός (βλέπε σημείο 4.2.2. δεύτερη ημιπερίοδος) και, κατά περίπτωση, το γράμμα "D" και το απαιτούμενο βέλος πρέπει να εμφαίνονται:4.4.2.3.1. είτε επί της αντίστοιχης επιφάνειας εξόδου του φωτός·4.4.2.3.2. είτε ομαδοποιημένα κατά τρόπο ώστε να αναγνωρίζονται εύκολα ομαδοποιημένοι, συνδυασμένοι ή αμοιβαία ενσωματωμένοι φανοί.4.4.2.4. Οι διαστάσεις των στοιχείων που αποτελούν αυτό το σήμα πρέπει να μην είναι μικρότερες από τις ελάχιστες διαστάσεις που καθορίζονται για τα επιμέρους σήματα στις διάφορες οδηγίες σύμφωνα με τις οποίες χορηγήθηκε έγκριση ΕΚ τύπου κατασκευαστικού στοιχείου.4.4.2.5. Παραδείγματα σήματος έγκρισης ΕΚ τύπου κατασκευαστικού στοιχείου για φανό που είναι ομαδοποιημένος, συνδυασμένος ή αμοιβαία ενσωματωμένος με άλλους φανούς δίδονται στο προσάρτημα 3 σχήμα 2.4.4.3. Για φανούς αμοιβαία ενσωματωμένους με άλλους φανούς, των οποίων ο φακός μπορεί επίσης να χρησιμοποιηθεί για άλλους τύπους προβολέων:4.4.3.1. ισχύουν οι διατάξεις που ορίζονται στο ανωτέρω σημείο 4.4.2·4.4.3.2. επιπλέον, όταν χρησιμοποιείται ο ίδιος φακός, ο φακός αυτός επιτρέπεται να φέρει διαφορετικά σήματα έγκρισης που να αντιστοιχούν στους διαφορετικούς τύπους προβολέων ή μονάδων φανών, υπό τον όρο ότι το κύριο σώμα του προβολέα, ακόμη και αν δεν μπορεί να διαχωριστεί από τον φακό, περιλαμβάνει επίσης τον χώρο που προβλέπεται στο ανωτέρω σημείο 2.3, και φέρει τα σήματα έγκρισης για τις λειτουργίες που επιτελεί·4.4.3.3. εάν διαφορετικοί τύποι προβολέων έχουν το ίδιο κύριο σώμα, το σώμα αυτό επιτρέπεται να φέρει διαφορετικά σήματα έγκρισης.4.4.3.4. Παραδείγματα σήματος έγκρισης ΕΚ τύπου κατασκευαστικού στοιχείου για φανούς αμοιβαία ενσωματωμένους με προβολέα δίδονται στο προσάρτημα 3, σχήμα 3.5. ΤΡΟΠΟΠΟΙΗΣΕΙΣ ΤΟΥ ΤΥΠΟΥ ΚΑΙ ΤΡΟΠΟΠΟΙΗΣΕΙΣ ΤΩΝ ΕΓΚΡΙΣΕΩΝ5.1. Σε περίπτωση τροποποιήσεων του τύπου που έχουν εγκριθεί σύμφωνα με την παρούσα οδηγία ισχύουν οι διατάξεις του άρθρου 5 της οδηγίας 70/156/ΕΟΚ.6. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ6.1. Κατά γενικό κανόνα πρέπει να λαμβάνονται μέτρα για τη συμμόρφωση της παραγωγής σύμφωνα με τις διατάξεις που προβλέπονται στο άρθρο 10 της οδηγίας 70/156/ΕΟΚ.6.2. Συγκεκριμένα, οι δοκιμές που πρέπει να διενεργούνται σύμφωνα με το σημείο 2.3.5 του παραρτήματος X της οδηγίας 70/156/ΕΟΚ είναι οι προβλεπόμενες στο παράρτημα 5 σημείο 3 και παράρτημα 6, και τα κριτήρια που πρέπει να χρησιμοποιούνται κατά την επιλογή των δειγμάτων για τη διενέργεια των δοκιμών που αναφέρονται στα σημεία 2.4.2 και 2.4.3 του παραρτήματος X είναι τα προβλεπόμενα στο παράρτημα 7 των εγγράφων που αναφέρονται στο σημείο 1 του παραρτήματος II της παρούσας οδηγίας.6.3. Η κανονική συχνότητα των επιθεωρήσεων που εντέλλεται η αρμόδια για τις εγκρίσεις αρχή είναι μία ανά διετία.(1) Των εγγράφων που αναφέρονται στο σημείο 1 του παραρτήματος II της παρούσας οδηγίας.(2) Των εγγράφων που αναφέρονται στο σημείο 1 του παραρτήματος II της παρούσας οδηγίας.(3) Των εγγράφων που αναφέρονται στο σημείο 1 του παραρτήματος II της παρούσας οδηγίας.Προσάρτημα 1>PIC FILE= "L_1999097EL.008902.EPS">>PIC FILE= "L_1999097EL.009001.EPS">Προσάρτημα 2>PIC FILE= "L_1999097EL.009102.EPS">>PIC FILE= "L_1999097EL.009201.EPS">Προσάρτημα 3ΠΑΡΑΔΕΙΓΜΑΤΑ ΣΗΜΑΤΟΣ ΕΓΚΡΙΣΗΣ ΕΚ ΤΥΠΟΥ ΩΣ ΚΑΤΑΣΚΕΥΑΣΤΙΚΟ ΣΤΟΙΧΕΙΟΣχήμα 1α>PIC FILE= "L_1999097EL.009302.EPS">Σχήμα 1β>PIC FILE= "L_1999097EL.009303.EPS">Η διάταξη η οποία φέρει το σήμα έγκρισης ΕΚ τύπου κατασκευαστικού στοιχείου που απεικονίζεται ανωτέρω είναι εμπρόσθιος φανός ομίχλης, τύπου που εγκρίθηκε στη Γερμανία (e1) σύμφωνα με την παρούσα οδηγία (02) με το βασικό αριθμό έγκρισης 1471.Από το σχήμα 1α προκύπτει ότι ο εμπρόσθιος φανός ομίχλης περιλαμβάνει φακό από πλαστικό υλικό και δεν είναι δυνατόν να ανάψει ταυτόχρονα με οποιοδήποτε άλλο φανό με τον οποίο επιτρέπεται να είναι αμοιβαία ενσωματωμένος.Από το σχήμα 1β προκύπτει ότι ο εμπρόσθιος φανός ομίχλης είναι δυνατόν να ανάψει ταυτόχρονα με οποιοδήποτε άλλο φανό με τον οποίο επιτρέπεται να είναι αμοιβαία ενσωματωμένος.Σχήμα 2Απλοποιημένη σήμανση ομαδοποιημένων, συνδυασμένων ή αμοιβαίως ενσωματωμένων φανών με δύο ή περισσότερους φανούς ως τμήμα του ιδίου συγκροτήματος(Οι κατακόρυφες και οριζόντιες γραμμές αποτελούν σχηματική απεικόνιση της διάταξης φωτεινής σηματοδότησης. Δεν αποτελούν τμήμα του σήματος έγκρισης)ΥΠΟΔΕΙΓΜΑ Α>PIC FILE= "L_1999097EL.009401.EPS">ΥΠΟΔΕΙΓΜΑ Β>PIC FILE= "L_1999097EL.009402.EPS">ΥΠΟΔΕΙΓΜΑ Γ>PIC FILE= "L_1999097EL.009403.EPS">ΥΠΟΔΕΙΓΜΑ Δ>PIC FILE= "L_1999097EL.009501.EPS">Σημείωση:Τα τέσσερα παραδείγματα σήματος έγκρισης τύπου - υποδείγματα Α, Β, Γ και Δ - παριστούν τέσσερις πιθανές παραλλαγές σήμανσης διάταξης φωτισμού και φωτεινής σηματοδότησης στην οποία δύο ή περισσότεροι φανοί αποτελούν τμήμα της ιδίας μονάδας ομαδοποιημένων, συνδυασμένων ή αμοιβαίως ενσωματωμένων φανών. Από τα σήματα έγκρισης προκύπτει ότι η διάταξη εγκρίθηκε στη Γερμανία (e1) με το βασικό αριθμό έγκρισης 7120 και περιλαμβάνει:εμπρόσθιο φανό θέσης (Α) που εγκρίθηκε σύμφωνα με το παράρτημα ΙΙ της οδηγίας 76/758/ΕΟΚ, αύξων αριθμός 02, και προορίζεται να τοποθετείται αριστερά·προβολέα (HCR) με δέσμη διασταύρωσης που έχει προβλεφθεί για δεξιά και αριστερή κατεύθυνση της κυκλοφορίας και δέσμη πορείας με ανώτατη ένταση φωτός μεταξύ 86250 και 101250 κηρίων (όπως προκύπτει από τον αριθμό 30), ο οποίος εγκρίθηκε σύμφωνα με το παράρτημα V της οδηγίας 76/761/ΕΟΚ, αύξων αριθμός 02, και περιλαμβάνει φακό από πλαστικό υλικό (PL)·εμπρόσθιο φανό ομίχλης (B) που εγκρίθηκε σύμφωνα με την οδηγία 76/762/ΕΟΚ, αύξων αριθμός 02, και περιλαμβάνει φακό από πλαστικό υλικό (PL)·εμπρόσθιο φανό δείκτη κατεύθυνσης, κατηγορίας 1α, που εγκρίθηκε σύμφωνα με την οδηγία 76/759/ΕΟΚ, αύξων αριθμός 01.Σχήμα 3Φανός αμοιβαία ενσωματωμένος ή ομαδοποιημένος με προβολέα>PIC FILE= "L_1999097EL.009502.EPS">Το ανωτέρω παράδειγμα αντιστοιχεί σε σήμανση φακού που προορίζεται να χρησιμοποιηθεί σε διαφορετικούς τύπους προβολέων, συγκεκριμένα:είτεπροβολέα με δέσμη διασταύρωσης που έχει σχεδιαστεί για δεξιά και αριστερή κατεύθυνση κυκλοφορίας και δέσμη πορείας με μέγιστη ένταση φωτός μεταξύ 86250 και 101250 κηρίων (όπως προκύπτει από τον αριθμό 30), και ο οποίος εγκρίθηκε στη Γερμανία (e1) με το βασικό αριθμό έγκρισης 7120 σύμφωνα με τις απαιτήσεις του παραρτήματος IV της οδηγίας 76/761/ΕΟΚ, αύξων αριθμός 04, και είναι αμοιβαία ενσωματωμένος με εμπρόσθιο φανό ομίχλης, που έχει εγκριθεί σύμφωνα με το παράρτημα IΙ της οδηγίας 76/759/ΕΟΚ, αύξων αριθμός 02ήπροβολέα με δέσμη διασταύρωσης και δέσμη πορείας, ο οποίος έχει σχεδιασθεί για δεξιά και αριστερή κατεύúυνση κυκλοφορίας και εγκρίθηκε στη Γερμανία (e1) με το βασικό αριθμό έγκρισης 7122 σύμφωνα με τις απαιτήσεις του παραρτήματος IΙ της οδηγίας 76/761/ΕΟΚ, αύξων αριθμός 01, και ο οποίος είναι αμοιβαία ενσωματωμένος με τον ίδιο με τον προαναφερόμενο εμπρόσθιο φανό ομίχληςήέναν από τους προαναφερόμενους προβολείς που έχουν εγκριθεί ως απλοί φανοί.Το κύριο σώμα του προβολέα πρέπει να φέρει έναν μόνο έγκυρο αριθμό έγκρισης, για παράδειγμα:>PIC FILE= "L_1999097EL.009601.EPS">ή>PIC FILE= "L_1999097EL.009602.EPS">ή>PIC FILE= "L_1999097EL.009603.EPS">ή>PIC FILE= "L_1999097EL.009604.EPS">ΠΑΡΑΡΤΗΜΑ IIΠΕΔΙΟ ΕΦΑΡΜΟΓΗΣ ΚΑΙ ΤΕΧΝΙΚΕΣ ΑΠΑΙΤΗΣΕΙΣ1. Οι τεχνικές απαιτήσεις είναι οι καθοριζόμενες στα σημεία 1 και 5 έως 8 και στα παραρτήματα 3 έως 7 του κανονισμού αριθ. 19 της ΟΕΕ/ΟΗΕ, που αποτελεί κωδικοποίηση των ακόλουθων εγγράφων:- της σειράς τροπολογιών 02 όπου έχουν ενσωματωθεί τα συμπληρώματα 1 έως 4 στη σειρά τροπολογιών 02(1),- του συμπληρώματος 5 στη σειρά τροπολογιών 02 περιλαμβανομένων των διορθωτικών στην αναθεώρηση 3 του κανονισμού αριθ. 19(2),- του συμπληρώματος 6 στη σειρά τροπολογιών 02(3),- του συμπληρώματος 7 στη σειρά τροπολογιών 02(4),- του συμπληρώματος 8 στη σειρά τροπολογιών 02(5),εκτός:1.1. όταν γίνεται παραπομπή στον "κανονισμό αριθ. 37", όπου νοείται ως παραπομπή στο "παράρτημα VII της οδηγίας 76/761/ΕΟΚ"·1.2. στο σημείο 5.1, όπου ως "ανωτέρω σημείο 2.2.3" νοείται "το σημείο 1.3.1 του παραρτήματος I στην παρούσα οδηγία"·1.3. στο παράρτημα 5 σημείο 1.1 και στο προσάρτημα 1, όπου ο τίτλος του πίνακα Α "σημείο 2.2.4 του παρόντος κανονισμού" νοείται ως "σημείο 1.3.2 του παραρτήματος I στην παρούσα οδηγία"·1.4. στο παράρτημα 5 σημείο 1.2 και στο προσάρτημα 1, όπου ο τίτλος του πίνακα Β "σημείο 2.2.3 του παρόντος κανονισμού" νοείται ως "σημείο 1.3.1 του παραρτήματος I στην παρούσα οδηγία"·1.5. στο παράρτημα 5 σημείο 2.4.2, όπου το "σημείο 2.2.4.1.1" νοείται ως "σημείο 1.3.2.1.1 του παραρτήματος I στην παρούσα οδηγία"·1.6. στο παράρτημα 7 σημεία 2.3 και 3.3 ως "σημείο 12" νοείται "άρθρο 11 της οδηγίας 70/156/ΕΟΚ"·1.7. στο παράρτημα 6 σημείο 2.5, όπου το "σημείο 11.1 του παρόντος κανονισμού" νοείται ως "σημείο 2.1 του παραρτήματος X της οδηγίας 70/156/ΕΟΚ".(1)>ΘΕΣΗ ΠΙΝΑΚΑ>(2)>ΘΕΣΗ ΠΙΝΑΚΑ>(3)>ΘΕΣΗ ΠΙΝΑΚΑ>(4) TRANS/WP.29/568(5) TRANS/WP.29/617."


Avis juridique important

|

31998L0019

Οδηγία 98/19/ΕΚ της Επιτροπής της 18ης Μαρτίου 1998 για την τροποποίηση της οδηγίας 70/524/ΕΟΚ του Συμβουλίου σχετικά με τις πρόσθετες ύλες στη διατροφή των ζώων (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 096 της 28/03/1998 σ. 0039 - 0040

ΟΔΗΓΙΑ 98/19/ΕΚ ΤΗΣ ΕΠΙΤΡΟΠΗΣ της 18ης Μαρτίου 1998 για την τροποποίηση της οδηγίας 70/524/ΕΟΚ του Συμβουλίου σχετικά με τις πρόσθετες ύλες στη διατροφή των ζώων (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 70/524/ΕΟΚ του Συμβουλίου, της 23ης Νοεμβρίου 1970, σχετικά με τις πρόσθετες ύλες στη διατροφή των ζώων (1), όπως τροποποιήθηκε τελευταία από την οδηγία 97/72/ΕΚ της Επιτροπής (2), και ιδίως το άρθρο 11,Εκτιμώντας:ότι, σύμφωνα με το άρθρο 11 της οδηγίας 70/524/ΕΟΚ, ένα κράτος μέλος μπορεί να αναστείλει προσωρινά την άδεια χρησιμοποίησης μιας από τις πρόσθετες ύλες που απαριθμούνται στο παράρτημα Ι της οδηγίας, εάν, βάσει μιας αιτιολόγησης λόγω νέων δεδομένων ή μιας νέας εκτίμησης των υφιστάμενων στοιχείων που πραγματοποιήθηκε μετά την έγκριση των εν λόγω διατάξεων, διαπιστώσει ότι αυτή η πρόσθετη ύλη παρουσιάζει κίνδυνο για την υγεία των ζώων ή των ανθρώπων ή για το περιβάλλον 7ότι η Γερμανία απαγόρευσε οποιαδήποτε χρήση στο έδαφός της του ronidazole στις ζωοτροφές για τις γαλοπούλες στις 19 Ιανουαρίου 1996 7 ότι, σύμφωνα με τις διατάξεις της οδηγίας 70/524/ΕΟΚ, ανακοίνωσε στα άλλα κράτη μέλη και στην Επιτροπή τη λεπτομερή αιτιολόγηση που διευκρινίζει τους λόγους που δικαιολογούν την απόφασή της στις 15 Απριλίου 1996.ότι στην ανακοίνωσή της η Γερμανία διατυπώνει την υπόνοια ότι το ronidazole μπορεί να προκαλέσει μεταλλαξιγένεση, καρκινογένεση και γονιδιοτοξικότητα 7 ότι λαμβανομένης υπόψη αυτής της ανησυχητικής κατάστασης για την υγεία του καταναλωτή, αυτό το κράτος μέλος θεωρεί ότι πρέπει να απαγορευθεί σε κοινοτικό επίπεδο η χρήση στις ζωοτροφές 7ότι στην λεπτομερή της αιτιολόγηση, η Γερμανία αποφαίνεται ότι η χρησιμοποίηση του ronidazole ως πρόσθετη ύλη στις ζωοτροφές οδηγεί σε κατάλοιπα στους ιστούς των ζώων ακόμη και με προθεσμία απόσυρσης των έξι ημερών σύμφωνα με τη νομοθεσία 7 ότι λόγω των ιδιοτήτων πρόκλησης μετάλλαξης και καρκινογένεσης που θα είχε η κύρια ουσία ronidazole καθώς και λόγω της δυνατότητας απελευθέρωσης της δομής nitroimidazole της κύριας ουσίας από τα συνδεόμενα κατάλοιπα, προκύπτει ότι δεν αποκλείεται να προκληθεί κίνδυνος για την υγεία του καταναλωτή, ακόμη και αν τηρείται η προθεσμία απόσυρσης 7ότι η Επιτροπή ζήτησε τη γνώμη της επιστημονικής επιτροπής ζωοτροφών 7 ότι, μετά από διεξοδική εξέταση της κατάστασης, η επιτροπή αυτή, στη γνώμη που διατύπωσε στις 26 Σεπτεμβρίου 1997 και επικυρώθηκε στις 5 Νοεμβρίου 1997, κατέληξε στο συμπέρασμα ότι αν και το ronidazole αποδεικνύει σαφώς μια δραστηριότητα μετάλλαξης στο επίπεδο των προκαρυωτικών κυττάρων, δεν υπάρχουν στοιχεία γονιδιοτοξικότητας για τα ευκαρυωτικά κύτταρα 7 ότι δεν μπορεί να γίνει τελική αξιολόγηση όσον αφορά τον μηχανισμό καρκινογένεσης λόγω της έλλειψης για την εν λόγω γνώμη δεδομένων των εμπειριών αυτών σχετικά με την καρκινογένεση 7 ότι, κατά συνέπεια, δεν μπορεί να αξιολογηθεί ο κίνδυνος για τον καταναλωτή 7 ότι δεν είναι δυνατόν να γίνει επίκληση των στοιχείων που αφορούν το metronidazole σχετικά με το ronidazole εφόσον οι χημικές ουσίες που ανήκουν στην ίδια κατηγορία δύναται να έχουν τελείως διαφορετικές τοξικολογικές ιδιότητες 7 ότι δεν υπάρχουν καθορισμένα στοιχεία όσον αφορά τη μεταβολική πορεία του ronidazole στις γαλοπούλες, όπως η φύση των μεταβολητών των περιττωμάτων ή η διάδοση στους διάφορους ιστούς μετά την προθεσμία απόσυρσης 7 ότι πρέπει να σημειωθεί, ωστόσο, ότι τα ουσιαστικά στοιχεία που παρήχθησαν στους χοίρους θα μπορούσαν λογικά να εφαρμοσθούν στις γαλοπούλες μετά από αιτιολόγηση 7 ότι, αντιθέτως, μόνο τα περιορισμένα στοιχεία που αφορούν την παρουσία ιχνών της ένωσης nitroimidazole με χημική αντίδραση από αυτά τα συνδεόμενα κατάλοιπα, αποτελεί ισχυρή ένδειξη αναλυτικού ψευδοθετικού αποτελέσματος 7ότι η επιστημονική επιτροπή ζωοτροφών καταλήγει τελικά στο συμπέρασμα ότι ακόμη και αν τα επιστημονικά επιχειρήματα που υποβλήθηκαν από τη Γερμανία για να δικαιολογήσουν την απαγόρευση του ronidazole δεν μπορούν να γίνουν αποδεκτά στο σύνολό τους, δεν έχουν διασαφηνισθεί πολλά σημαντικά θέματα και ότι ελλείψει συμπληρωματικών στοιχείων, δεν δύναται να καθορισθεί μια ημερήσια αποδεκτή δόση σε κατάλοιπα ronidazole για να εξασφαλισθεί η ασφάλεια των καταναλωτών 7ότι λόγω των αβεβαιοτήτων που υπάρχουν όσον αφορά το αβλαβές του ronidazole, πρέπει, για την προστασία της υγείας των καταναλωτών, να απαγορευθεί η χρήση του ronidazole ως πρόσθετη ύλη στις ζωοτροφές για τις γαλοπούλες 7ότι τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής ζωοτροφών,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Το παράρτημα Ι της οδηγίας 70/524/ΕΟΚ τροποποιείται σύμφωνα με το παράρτημα της παρούσας οδηγίας.Άρθρο 2 1. Τα κράτη μέλη εγκρίνουν και δημοσιεύουν το αργότερο στις 31 Μαΐου 1998 τις νομοθετικές, κανονιστικές και διοικητικές διατάξεις τις αναγκαίες για τη συμμόρφωση με την παρούσα οδηγία. Τα κράτη μέλη ενημερώνουν αμέσως σχετικά την Επιτροπή.Εφαρμόζουν τις εν λόγω διατάξεις από την 1η Ιουνίου 1998.Οι εν λόγω διατάξεις, κατά τη θέσπισή τους από τα κράτη μέλη, περιλαμβάνουν παραπομπή στην παρούσα οδηγία ή συνοδεύονται από ανάλογη παραπομπή κατά την επίσημη δημοσίευσή τους. Οι λεπτομέρειες σχετικά με την εν λόγω παραπομπή καθορίζονται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των ουσιώδους σημασίας διατάξεων εσωτερικού δικαίου που θεσπίζουν στον τομέα που καλύπτεται από την παρούσα οδηγία.Άρθρο 3 Η παρούσα οδηγία αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 4 Η παρούσα απόφαση απευθύνεται στα κράτη μέλη.Βρυξέλλες, 18 Μαρτίου 1998.Για την ΕπιτροπήFranz FISCHLERΜέλος της Επιτροπής(1) ΕΕ L 270 της 14. 12. 1970, σ. 1. (2) ΕΕ L 351 της 23. 12. 1997, σ. 55. ΠΑΡΑΡΤΗΜΑ Στο παράρτημα Ι της οδηγίας 70/524/ΕΟΚ μέρος Δ «Κοκκιοδιοστατικά και λοιπές φαρμακευτικές ουσίες», καταργείται η θέση αριθ. Ε 759 «Ronidazole» με όλες τις σχετικές ενδείξεις (χημικός τύπος, περιγραφή, είδος ή κατηγορία ζώων, μέγιστη ηλικία, ελάχιστη περιεκτικότητα, μέγιστη περιεκτικότητα, λοιπές διατάξεις).


Avis juridique important

|

31997L0040

Οδηγία 97/40/ΕΚ του Συμβουλίου της 25ης Ιουνίου 1997 για την τροποποίηση της οδηγίας 93/113/ΕΚ σχετικά με τη χρησιμοποίηση και την εμπορία των ενζύμων, των μικροοργανισμών και των παρασκευασμάτων τους στις ζωοτροφές

Επίσημη Εφημερίδα αριθ. L 180 της 09/07/1997 σ. 0021 - 0021

ΟΔΗΓΙΑ 97/40/ΕΚ ΤΟΥ ΣΥΜΒΟΥΛΙΟΥ της 25ης Ιουνίου 1997 για την τροποποίηση της οδηγίας 93/113/ΕΚ σχετικά με τη χρησιμοποίηση και την εμπορία των ενζύμων, των μικροοργανισμών και των παρασκευασμάτων τους στις ζωοτροφέςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας και ιδίως το άρθρο 43,την πρόταση της Επιτροπής (1),τη γνώμη του Ευρωπαϊκού Κοινοβουλίου (2),τη γνώμη της Οικονομικής και Κοινωνικής Επιτροπής (3),Εκτιμώντας:ότι η οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων (4), καθορίζει τις αρχές σχετικά με την αποδοχή και τη χρησιμοποίηση των προσθέτων 7ότι η οδηγία 93/113/ΕΚ του Συμβουλίου (5) επιτρέπει στα κράτη μέλη να δεχθούν προσωρινά τη χρησιμοποίηση και την εμπορία των εν λόγω προϊόντων εφόσον, βάσει των διαθέσιμων επιστημονικών στοιχείων, τα προϊόντα αυτά δεν παρουσιάζουν κίνδυνο για την υγεία του ανθρώπου και των ζώων 7ότι, σύμφωνα με τις διατάξεις της οδηγίας 93/113/ΕΚ, προβλέπεται να ληφθεί απόφαση πριν από την 1η Ιανουαρίου 1997 επί των φακέλων που τα κράτη μέλη υπέβαλαν πριν από την 1η Ιανουαρίου 1996, προκειμένου να ληφθεί κοινοτική έγκριση σύμφωνη με τις διατάξεις της οδηγίας 70/524/ΕΟΚ 7ότι, λόγω του σημαντικού αριθμού των φακέλων που έχουν υποβληθεί από τα κράτη μέλη, δεν ήταν δυνατόν να ληφθεί απόφαση με βάση όλες τις παραμέτρους για κάθε αίτηση έγκρισης μέχρι τις 31 Δεκεμβρίου 1996 7 ότι θα πρέπει να παραταθεί για 18 μήνες η ημερομηνία πριν από την οποία θα πρέπει να ληφθεί απόφαση προκειμένου η Επιτροπή και τα κράτη μέλη να διαθέτουν τον απαραίτητο χρόνο για την προσεκτική εξέταση των φακέλων που τους έχουν υποβληθεί,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Στο άρθρο 5 της οδηγίας 93/113/ΕΚ, η ημερομηνία «1η Ιανουαρίου 1997» αντικαθίσταται από την ημερομηνία «1η Ιουλίου 1998».Άρθρο 2 Η παρούσα οδηγία αρχίζει να ισχύει την έβδομη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 3 Η παρούσα οδηγία απευθύνεται στα κράτη μέλη.Λουξεμβούργο, 25 Ιουνίου 1997.Για το ΣυμβούλιοΟ ΠρόεδροςJ. VAN AARTSEN(1) ΕΕ αριθ. C 95 της 24. 3. 1997, σ. 30.(2) ΕΕ αριθ. C 85 της 17. 3. 1997, σ. 176.(3) ΕΕ αριθ. C 133 της 28. 4. 1997, σ. 26.(4) ΕΕ αριθ. L 270 της 14. 12. 1970 7 οδηγία όπως τροποποιήθηκε τελευταία από την οδηγία 96/66/ΕΚ της Επιτροπής (ΕΕ αριθ. L 272 της 25. 10. 1996, σ. 32).(5) ΕΕ αριθ. L 334 της 31. 12. 1993, σ. 17.


Avis juridique important

|

31974L0644

Οδηγία 74/644/ΕΟΚ του Συμβουλίου της 19ης Δεκεμβρίου 1974 περί δευτέρας τροποποιήσεως της οδηγίας 73/241/ΕΟΚ «περί προσεγγίσεως των νομοθεσιών των κρατών μελών σχετικά με τα προϊόντα του κακάο και της σοκολάτας»

Επίσημη Εφημερίδα αριθ. L 349 της 28/12/1974 σ. 0063 - 0063 Φινλανδική ειδική έκδοση: Κεφάλαιο 13 τόμος 4 σ. 0068  Ελληνική ειδική έκδοση: Κεφάλαιο 03 τόμος 11 σ. 0128  Σουηδική ειδική έκδοση: Κεφάλαιο 13 τόμος 4 σ. 0068  Ισπανική ειδική έκδοση: Κεφάλαιο 13 τόμος 4 σ. 0041  Πορτογαλική ειδική έκδοση : Κεφάλαιο 13 τόμος 4 σ. 0041

 ΟΔΗΓΙΑ ΤΟΥ ΣΥΜΒΟΥΛΙΟΥ   της 19ης Δεκεμβρίου 1974   περί δευτέρας τροποποιήσεως της οδηγίας  73/241/ΕΟΚ « περί προσεγγίσεως των νομοθεσιών  των Κρατών Μελών σχετικά με τα προϊόντα  του κακάο και της σοκολάτας »    ( 74/644/ΕΟΚ )   ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,   Έχοντας υπόψη :   τη συνθήκη περί ιδρύσεως της Ευρωπαϊκής  Οικονομικής Κοινότητος , και ιδίως το  άρθρο 100 ,   την πρόταση της Επιτροπής ,   Εκτιμώντας :   ότι το Συμβούλιο με την οδηγία 74/411/ΕΟΚ (1)  μετέθεσε για την 1η Ιανουαρίου 1975 την  ημερομηνία κατά την οποία τα Κράτη  Μέλη πρέπει να έχουν τροποποιήσει τις  νομοθεσίες τους , προκειμένου να συμμορφωθούν  με τις διατάξεις της οδηγίας 73/241/ΕΟΚ του  Συμβουλίου της 24ης Ιουλίου 1973 περί  προσεγγίσεως των νομοθεσιών των Κρατών Μελών  σχετικά με τα προϊόντα του κακάο και  της σοκολάτας (2) .   ότι η νέα αυτή προθεσμία ετέθη για  να επιτρέψει στο Συμβούλιο να προβεί ,  μετά από πρόταση της Επιτροπής , σε  ορισμένες διευκρινίσεις της οδηγίας 73/241/ΕΟΚ .   ότι η νέα προθεσμία που ορίστηκε κατ’  αυτόν τον τρόπο με την οδηγία 74/411/ΕΟΚ  απεδείχθη πολύ σύντομη και αρμόζει να  παραταθεί για έξι μήνες ,   ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :   Άρθρο 1   Στο άρθρο 15 πρώτη παράγραφος πρώτη  φράση της οδηγίας 73/241/ΕΟΚ , όπως τροποποιήθηκε  από την οδηγία 74/411/ΕΟΚ , η ημερομηνία  της « 1ης Ιανουαρίου 1975 » αντικαθίσταται  με εκείνη της « 1ης Ιουλίου 1975 » .   Άρθρο 2   Η παρούσα οδηγία απευθύνεται στα  Κράτη Μέλη .   Έγινε στις Βρυξέλλες , στις 19 Δεκεμβρίου 1974 .   Για το Συμβούλιο   Ο Πρόεδρος   J. P. FOURCADE   (1) ΕΕ αριθ. N 221 της 12 . 8 . 1974 , σ. 17 .   (2) ΕΕ αριθ. N 228 της 16 . 8 . 1973 , σ. 23 .